Registreerimine ja osavõtumaksud
Mamma IRONKIDS Tallinn võistlusele saab registreerida internetis www.trismile.ee kuni 2. augustini 2021. Kohapeal registreerimine ja materjalide väljastamine toimub 6. augustil kell 16.00-18.45!
Lapsevanem/eestkostja on kohustatud stardimaterjalide kättesaamisel nõustuma võistluse üldtingimuste ja vastutuse kokkuleppega ning need allkirjastama. Osaluse edasiandmine kellelegi teisele ei ole lubatud. Korraldaja jätab endale õiguse keelduda võistleja registreerimisest, kui ta peab seda kohaseks. Sündmuse ärajäämisel korraldajatest mitteolenevatel põhjustel (force majeure) osavõtumaksu ei tagastata.
Mamma IRONKIDS Tallinn osavõtumaks sisaldab järgmist:
- professionaalset korraldust MTÜ Sportlik Eesti poolt
- finišeerija T-särki
- finišeerija medal
- diplomit (elektrooniliselt allalaaditav)


Kuni 2.08.2021


Kohapeal


Mamma IRONKIDS Tallinn


10 EUR


15 EUR
Osavõtja on registreeritud võistlusele alles siis, kui on tasutud osavõtumaks. Maksmise aeg (mitte registreerimise aeg) on aluseks osavõtumaksu arvutamisel.
Registreerudes kinnitab lapsevanem/eestkostja, et vastutab ise oma lapse/eestkostetava tervisliku seisundi eest ning nõustub, et korraldaja ei vastuta osavõtjale tekkinud tervisekahjude ja isikliku vara purunemise või kadumise eest.
Võistlusrajad
Jooksurajad kulgevad Noblessneri sadama alal ning lähedalasuvas pargis.
Toitlustamine
Finišis pakutakse võistlejatele vett.
Ajavõtt
Ajavõtukiibid asuvad võistleja rinnanumbri küljes. NB! 3. stardis ajavõttu ei toimu!
Osalejate limiit
IRONKIDS osalejate limiit kõikide startide peale kokku on 600.
Autasustamine
Esemelised auhinnad võistlusklasside kolmele paremale, diplomid (elektrooniliselt allalaaditavad) kõigile lõpetanutele. Auhinna saamiseks on kohustuslik osaleda autasustamisel. Juhul, kui võistlejal pole võimalik autasustamisel osaleda, võib auhinda vastu võtma tulla tema treener või esindaja. Hilisemat auhindade väljastamist ei toimu.
Meditsiiniline abi
Võistluse korraldaja tagab meditsiinipunkti olemasolu võistluskeskuses võistluse ajal.
Kaotatud ja leitud asjad
Leitud asjad kogutakse võistluspäeval kokku võistluse infopunkti. Pärast võistlust palume saata päringud kaotatud asjade kohta e-mailile email@example.com. Korraldaja hoiustab leitud asju 7 päeva peale võistluse lõppu.
Parkimine ja liiklemine võistluspäevadel
Politsei, kohtunike ja liiklusreguleerijate juhiste täitmine on kohustuslik nii parkimisel kui võistluste käigus.
Korraldajal on õigus teha juhendisse muudatusi. Kõik muudatused võistluse juhendis tehakse teatavaks võistluse kodulehel.